Very Slim Fit Pindot Dobby Suit Vest - Perry Ellis
Item No. EV001VE3RT
Pair with Very Slim Fit Pindot Dobby Suit: EX001VE3 & EX002VE3 Boland-Kavaliers bou voort op goeie begin in reeks | Netwerk24
Boland-Kavaliers bou voort op goeie begin in reeks
Die Boland-Kavaliers het die afgelope Saterdag (4 Mei) voortgebou op sy goeie begin tot die SuperSport-rugbyuitdaagreeks vanjaar toe hy die Toyota Vrystaat Cheetahs XV met 21-10 in ’n opwindende kragmeting in Paternoster afgestof het.
Die Kavaliers het al sy punte in die eerste helfte aangeteken. Dit het drie drieë ingesluit wat aan die tuisspan ’n voorsprong van 21-0 met rustyd besorg het.
Die driedrukkers was Adriaan Ludick, Tapiwa Tsomondo en Michain Fick en al drie doele is deur die losskakel Garrick Mattheus aangeteken.
Die Cheetahs het egter nie gaan lê nie en goed in die tweede helfte teruggeveg met Jamba Ulengo en Boan Venter wat drieë aangeteken het.
Dis was egter te min en te laat en die Kavaliers, wat uitstekend vertoon en veggees gewys het, het die wedstryd teen die Vrystaters gewen.
Die Kavaliers is nou tweede op die suidelike punteleer van die SuperSport-uitdaagreeks met die Westelike Provinsie in die eerste plek.
Die Boland-Kavaliers meet 11 Mei weer kragte teen die Grens Bulldogs in Oos-Londen.